संयुक्त राष्ट्र सुरक्षा परिषदका स्थायी सदस्यहरू
संयुक्त राष्ट्र सुरक्षा परिषदमा चीन (पूर्व गणतन्त्र चीन) रुस, फ्रान्स, संयुक्त अधिराज्य, संयुक्त राज्य अमेरिका स्थायी सदस्यहरू हुन्। यी देशहरू दोश्रो विश्व युद्धमा मित्र राष्ट्र र विजयी पक्ष थिए। यी सबै आणविक हतियार सम्पन्न राष्ट्र हुन्। संयुक्त राष्ट्र सुरक्षा परिषदमा कुल १५ राष्ट्र हुन्छन्। ती मध्ये मात्र ५ स्थायी सदस्यलाई भिटो अधिकार (निषेधाधिकार)हुन्छ, जसले परिषदको जुनसुकै मुद्धालाई रोक्न सक्छ।

हालका स्थायी सदस्य राष्ट्रहरू

संयुक्त राष्ट्र सुरक्षा परिषदको हाल कायम रहेका स्थायी सदस्यहरूको तालिका यसअनुसार छ:

विस्तार 

सुरक्षा परिषदमा नयाँ स्थायी सदस्य थप्न प्रस्ताव भइरहेको छ। यसमा ब्राजिल, जर्मनी, भारत र जापानलाई प्रत्यासीको रुपमा हेरिन्छ। यी चार देशको समूहलाई जी फो (जी-४) को नामले चिनिन्छ, उनीहरूले एक अर्काको स्थायी सदस्यको दाबेदारीलाई समर्थन गर्ने गर्छन्। 

संयुक्त राष्ट्र संघ सुरक्षा परिषदको यो सुधारको प्रस्तावलाई "कफी क्लब" भनिने देशको समूहले बिरोध गर्ने गरेका छन्। यो समूहमा जी फो (जी-४) राष्ट्रका क्षेत्रीय प्रतिद्वन्दी तथा आर्थिक प्रतिस्पर्धी राष्ट्र छन् । यो समुहमा इटाली र स्पेन (जर्मनीको विपक्षमा), मेक्सिको कोलम्बिया र अर्जेन्टिना (ब्राजिलको विपक्ष), पाकिस्तान (भारतको बिपक्षी) र दक्षिण कोरिया (जापानको विपक्षी) रहेका छन्। यस बाहेक टर्की, इन्डोनेसिया र अन्य पनि यो समूहमा छन्। १९९२ यता यी देशहरूले अर्ध-स्थायी सदस्य प्रस्ताव गर्न वा अस्थायी सदस्यको संख्या बढाउन माग गर्ने गरेका छन्।

टिप्पणीहरू

पद टिप्पणीहरू

सन्दर्भ सामग्रीहरू

संयुक्त राष्ट्र सङ्घ
अन्तर्राष्ट्रिय संस्थाहरू